cyanic-selkie/wikianc huggingface dataset:
உருசிய வரலாறு
வரலாற்றுக்கு முந்தய காலம்
2006 ஆம் ஆண்டு ரஷ்யாவின் வடக்கு காசசஸ் (Caucasus) மாகாணத்தின் தகெஸ்தான் அகுஷா (Dagestan Akusha) பகுதியில் 15 இலட்சம் ஆண்டுகளுக்கு முந்தய பழைய கற்கால கருவிகள் கனரியப்பட்டது.இது அங்கு கற்கால மனிதர்கள் வாழ்ந்ததற்கான ஒரு முக்கிய ஆதாரமாக உள்ளது.மேலும் டான் ஆற்றுப்படுக்கையின் கரைகளில் 45,000 முந்தய மனிதர்கள் வசித்தற்கான ஆதாரங்கள் கிடைத்துள்ளது.மேலும் நியாந்தடால் மனிதஇனத்தினர் கடைசி காலகட்டங்களில் வாழ்ந்த இடங்களில் ரஷ்யாவும் ஒன்றாகும்.அங்குள்ள மெஸ்மைஸ்கயா குகை (Mezmaiskaya cave in Adygea) பகுதியில் 29000 ஆயிரம் ஆண்டுகளுக்கு முந்தைய நியாண்டர்தால் இன குழந்தையின் எலும்புகள் சில கிடைத்துள்ளது.மேலும் 2008 ஆம் ஆண்டு சைபீரியாவின் அல்டை மலைத்தொடரில் 40000 ஆன்டுக்கு முந்தய ஒரு சுண்டுவிரல் எலும்ம்னபு கிடைக்கப்பட்டது.பரிசோதனை முடிவில் அதனுடய டி.என்.ஏ இதுவரை கண்டரியப்பட்ட எந்த இனத்தொடும் பொருந்தவில்லை என அரியப்பட்டது.அதற்கு டெனிசோவா ஹோமின் (Denisova hominin) என்று பெயரிடப்பட்டது
கீயெவ் இராச்சியம்
கீவன் பகுதியின் முதல் அரசர் விளாடிமர் (பொ.ஊ. 980-1015) என்பவர். இவரும் இவர்தம் குடிமக்களும் பொ.ஊ. 988-இல் கிருத்துவ மதத்தைத் தழுவினர். அதுமுதல் கிழக்குக் கிரேக்கத் திருச்சபை உருஷ்யாவின் அதிகாரம் பெற்ற திருச்சபையாயிற்று. கிழக்கிலிருந்து வந்த நாடோடி இனத்தவர் பலர் கீயெவ் இராச்சியத்தைத் தாக்கினர். பொ.ஊ. 13ஆம் நூற்றாண்டில் மங்கோலியர் படையெடுத்து வந்தனர் அவர்கள் கீயெவ் இராச்சியத்தைத் தாக்கி அதிக நாசம் விளைவித்தனர். பொ.ஊ. 1380-இல் மாஸ்க்கோவை ஆண்டு வந்த டிமீட்ரி (Dmitri) கூலிக்கோவோ (KuliKovo) போரில் இவர்களை வென்றார். 15-ஆம் நூற்றாண்டின் இறுதியில் மூன்றாம் அய்வன் (Ivan III) மங்கோலியர் ஆதிக்கத்தை ஒழித்து ரஷ்யா முழுவதற்கும் மன்னரானார்.
நான்காம் அய்வன்
மூன்றாம் அய்வன் பொ.ஊ. 1533 முதல் 1584 வரை உருஷ்யாவை ஆண்டார். சார் (Tsar) என்ற பட்டத்தை இவர் முதலில் சூடிக்கொண்டார். இவரது ஆட்சிக் காலத்தில் வால்கா ஆறு முதல் முதல் யூரல் மலைத் தொடர் வரை ரஷ்ய ஆட்சி பரவியது. ரஷ்ய எல்லைகளை (Cossacks) காஸக்குகள் என்பவர்கள் காத்தனர். போயர்கள் எனப்பட்ட நிலப்பிரபுக்கள் ஒழிக்கப்பட்டனர். நான்காம் அய்வனுக்குப்பின் உருஷ்யா குழப்பத்தில் ஆழ்ந்தது. இவர் கொடூர அய்வன் (Ivan, The terrible) என புகழ் பெற்றார்.
ரோமனாவ்
பொ.ஊ. 1613-இல் ஒடுக்கப்பட்ட போயர்கள் ஒன்றிணைந்து மைக்கல் ரோமனாவ் (Michael Romanov) என்பவரை மன்னராகத் தேர்ந்தெடுத்தனர். போயர்கள் உருஷ்யாவை 300 ஆண்டுகள் ஆண்டனர். மகா பீட்டர் (Peter, The Great) பொ.ஊ. 1689-இல் சக்ரவர்த்தியானார். இவர் செயின்ட் பீட்டர்ஸ்பர்க் என்னும் நகரத்தை நிறுவனார். மக்களை ஐரோப்பியர் வாழ்க்கை முறையை கைக் கொள்ளச் செய்தார். மதவாதிகளின் அதிகாரத்தை ஒழித்தார். நீண்ட தாடிவைத்துக் கொள்வதைக் கண்டித்தார். உருஷ்யாவின் முன்னேற்றத்திற்காகச் உழைத்தார். ஆனால், வரலாறு இவரை மேதைமை மிக்கக் காட்டுமிராண்டியென்றே கருதுகிறது.
விவசாயிகள் புரட்சி
பின்னர் 18ஆம் நூற்றாண்டில் ரஷ்யா காதரின் (Catherine II) என்ற ஒரு ஜெர்மானிய அரசகுமாரியின் ஆட்சிக்கு உள்ளானது. இவரது ஆட்சிக் காலத்தில் மக்கள் துன்பத்துக்கு ஆளாயினர். பெரும்பாலான வறுமை மிகுந்த உருஷ்ய விவசாயிகள் பொ.ஊ. 1770இல் ஆட்சியை எதிர்த்து கிளர்ச்சியில் ஈடுபட்டனர். அரசு கிளர்ச்சியை அடக்கி ஒடுக்கியது.
மேற்கோள்
பகுப்பு:உருசியாவின் வரலாறு
மாமூலனார்
மாமூலனார் சங்ககாலப் புலவர்களில் ஒருவர். இவரை வரலாற்றுப் புலவர் என்று போற்றுகின்றனர். இவரால் பாடப்பெற்ற 30 பாடல்களும் அகத்திணைப் பாடல்கள். அவற்றுள் 29 பாலைத் திணைப் பாடல்கள். ஒன்று குறிஞ்சித் திணைப் பாடல்.
வாழ்க்கை
மாமூலனார் நந்தர்களையும் மெளரியர்களையும் பற்றி இவர் பாடுவதால் கி.மு. 320 க்கு முன் வாழ்ந்திருக்கலாம் எனக் கூறப்படுகிறது. இவருடைய படைப்புகள் வரலாற்று நிகழ்வுகளைச் சுட்டுபவையாக உள்ளன.
வரலாற்றுக் குறிப்புகள்
கி.மு.4ஆம் நூற்றாண்டில் வட இந்தியாவில் மகத நாட்டை நந்தர்கள் ஆண்டனர்.அவர்களுடைய தலைநகரம் பாடலியாகும். அது செல்வ செழிப்புடையதாக விளங்கியது. மகதப் புரட்சி,பாடலி சிதைவுற்றது போன்ற செய்திகளை மாமூலனார் அகநானூற்று பாடலில் காட்டுகின்றார். அது பின்வருமாறு:
நந்தர்கள் மீது வெற்றி கண்ட மௌரியர்கள் படையெடுப்பாளர்களாக விளங்கிய பெரியதோர் பேரரசை நிறுவினர்.அவர்கள் தக்காணத்திலும் தமிழகத்திலும் படையெடுத்தனர். எழில் மலை வழியே படைநடத்தினர். கோசருக்குப் பணியாத பாண்டி நாட்டு மோகூர் இவர்களுக்கும் பணியவில்லை - என்ற செய்தியை மாமூலனார் பின்வரும் பாடலில் தருகின்றார்.
வெல்கொடி துனைகால் அன்னை, புனைதேர் கோசர், தொன்மூது ஆலத்து அரும்பணைப் பொதியில், இன்னிசை முரசம் கடிப்பு இகுத்து இரங்க, தெம்முனை சிதைத்த ஞான்றை, மோகூர் பணியாமையின், பகை தலைவந்த மாபெருந்தானை வம்ப மோரியர் புனைதேர் நேமி உருளிய குறைத்த இலங்கு வெள் அருவிய … தேக்கு அமல் சோலை
திருவள்ளுவா் பற்றி
திருவள்ளுவரைப் பற்றி பின்வருமாறு உரைக்கிறார்.
மேலும் காண்க
திருவள்ளுவமாலை
சங்கப் புலவா்கள்
சங்க இலக்கியங்கள்
மேற்கோள்கள்
பகுப்பு:சங்கப் புலவர்கள்
கோழிக்கோடன்
தேர்வு
கோழிக்கோடன் தனது புத்தகம் ஒன்றில் மலையாளத் திரையுலகில் இதுவரை இல்லாத பத்துப் படங்களைப் பட்டியலிட்டுள்ளார்.
வெளி இணைப்புகள்
பகுப்பு:கேரள மாநில திரைப்பட விருது வென்றவர்கள் பகுப்பு:மலையாள எழுத்தாளர்கள் பகுப்பு:பாலக்காடு மாவட்ட நபர்கள் பகுப்பு:மலையாள நபர்கள் பகுப்பு:2007 இறப்புகள் பகுப்பு:1925 பிறப்புகள்
பெரும்தேனருவி
பெருந்தேனருவி ( പെരുന്തേനരുവി    ) என்பது தென்னிந்திய மாநிலமான கேரளத்தின், நடுதிருவாங்கூரின், பத்தனம்திட்டா மாவட்டத்ததில் உள்ள ஒரு அருவி ஆகும். இது பத்தனம்திட்டாவிலிருந்து வச்சூச்சிறா செல்லும் பாதையில் 36 கி.ஈ ((22 மைல்) தொலைவில் உள்ளது. இது எருமேலியிலிருந்து 10 கி.மீ. தொலைவில் உள்ளது. இது ராணி தாலுகாவின் வெச்சூச்சிர பஞ்சாயத்தில் அமைந்துள்ள ஒரு பிரபலமான சுற்றுலாத் தலமாகும். இந்த அருவியின் ஒரு கரை குடமுருட்டி,  மற்றொன்று வச்சூச்சிறா. இந்த அருவிக்கான பிரதான பாதை ராணி - அத்திக்காயம் - குடமுருட்டி - பெருந்தேனருவி ஆகும். மிகவும் அமைதியான சூழ்நிலையில் குடும்பத்துடன் நேரத்தை செலவிட இது ஒரு சிறந்த இடம்.
சொற்பிறப்பியல்
பெருந்தேன் மற்றும் அருவி ஆகிய இரண்டு மலையாள சொற்களின் சேர்கையில் உருவானதே பெருந்தேனருவி என்ற பெயராகும்.
இடம்
மேற்குத் தொடர்ச்சி மலைகளின் சஹாயத்ரி மலைத்தொடரின் அமைந்துள்ளது பெருந்தேனருவி. இந்த அருவியானது இதன் உயரத்தை விட பரந்த பகுதிக்கு பெயர் பெற்றது. இது கேரள மாநிலத்தின் பதனம்திட்டா மாவட்டத்தில் அமைந்துள்ளது. இந்த அருவி நீர் பின்னர் பாம்பை ஆற்றுடன் சேர்கிறது. இந்த அருவி அழகும், ஆபத்தும் நிறைந்தது.
குறிப்புகள்
பகுப்பு:கேரள அருவிகள் பகுப்பு:Coordinates on Wikidata பகுப்பு:பத்தனம்திட்டா மாவட்டத்திலுள்ள சுற்றுலாத் தலங்கள்
கல்யாண்பூர் சட்டமன்றத் தொகுதி
கல்யாண்பூர் சட்டமன்றத் தொகுதி என்ற பெயரில் உள்ள கட்டுரைகள்:
மூன்றாவது அணி
இந்திய அரசியலில் மூன்றாவது அணி என்பது பின்வருவற்றுள் ஒன்றைக் குறிக்கும்
அவ்ரோவிசம்
அவ்ரோவிசம் என்பது 13 ம் நூற்றாண்டின் பின்பகுதியில் இரு மெய்யியல் பிரிவுகளின் பெயர் ஆகும். கிரேக்க அறிஞர் அரிசுட்டாட்டிலின் மெய்யியலோடு இசுலாமிய சமய நம்பிக்கைகைகளை இணக்கமான முறையில் இணைத்த அவ்ரோசினது மெய்யியலை இது குறிக்கிறது. இதே போல அரிசுட்டாட்டிலின் மெய்யியலோடு கிறித்தவ நம்பிக்கைகளை இணக்கமான முறையில் இணைத்த மெய்யியலையும் இது குறிக்கிறது.
பகுப்பு:இசுலாமிய சிந்தனைப் பள்ளிகள்
வாழையிலைச் சோறு கறி
வாழையிலையில் சோறையும், பல்வேறு கறிகளையும் பரிமாறி உண்பது வாழையிலைச் சோறு கறி அல்லது வாழையிலைச் சாப்பாடு ஆகும். இது தென்னிந்திய, ஈழத்து முதன்மை உணவு வகைகளில் ஒன்றாகும். விருந்துகளின் போது இவ்வாறு சிறப்பாகப் பரிமாறாப்படும். வாழையிலை உணவை இடுவதற்குப் பயன்படுத்தப்படுகிறதே தவிர அது உண்ணப்படுவதில்லை.
வெளி நாடுகளில் பரவல்
தமிழர்களும், தென்னிந்தியர்களும் அதிகம் வாழும் மலேசியா, சிங்கப்பூர், கனடா, ஐக்கிய இராஜ்ஜியம், பிரான்சு போன்ற நாடுகளிலும் வாழையிலைச் சாப்பாடு தென்னிந்தியர்கள் அல்லாதவர்களிடமும் விரிவாகப் பரவி வருகிறது. மேற்குநாடுகளில் ஒப்பீட்டளவில் குறைந்த விலைக்கு பல் வகையான அதிக உணவு கிடைப்பதாலும் பலர் இதனை விரும்புகின்றனர்.
பகுப்பு:தமிழர் உணவுகள் பகுப்பு:கேரள சமையல்
சிடார் பிளையர்
சிடார் பிளையர் (Star Flyer) டென்மார்க் நாட்டின் தலைநகரமான கோபனேகன் நகரிலுள்ள திவோலி பொழுதுபோக்கு பூங்காவில் அமைக்கப்பட்டுள்ள கண்காணிப்புகோபுர வகை சுழலும் இராட்டிணம் ஆகும். 80 மீட்டர் உயரத்தில் அமைந்துள்ள உலகின் மிக உயரமான ஊஞ்சல் சவாரிகளில் இதுவும் ஒன்றாகும். இச்சவாரி செய்தபடியே அந்நகரத்தின் வரலாற்று சிறப்புமிக்க சுற்றுலா மையங்களின் வியத்தகு காட்சிகளை காணமுடியும். ஆத்திரியா நாட்டைச் சேர்ந்த ஃபண்டைம் தயாரிப்பு நிறுவனம் இந்த சுழலும் இராட்டிணத்தை தயாரித்து 2006 ஆம் ஆண்டு மே மாதத்தில் திறந்து வைத்தது.
மேற்கோள்கள்
பகுப்பு:டென்மார்க்
கொனார்க் நடன விழா
கொனார்க் நடனத் திருவிழா (Konark Dance Festival) என்பது ஒவ்வொரு வருடமும் அனேகமாக பிப்ரவரி 19 முதல் 23-ம் தேதி வரை ஐந்து நாட்கள் நடைபெறும் ஒரு நடன விழாவாகும். இவ்விழா இந்தியாவின் ஒடிசா மாநிலத்திலுள்ள கொனார்க்கின் சூரியக் கோயிலின் பின்னணியில் நடைபெறுகின்றது. இந்தியாவில் நடைபெறுகின்ற மிகப்பெரிய நடன விழாக்களில் ஒன்றாக இவ்விழா கருதப்படுகிறது.
இக்கோயிலுள்ள அழகிய சாலமாண்டர் அல்லது நடன அரங்கம் ஒரு கட்டிடக்கலை அதிசயம் ஆகும். இவ்வரங்கு சுவரின் ஒவ்வொரு அங்குலமும் பண்டைய காலத்தின் அழகிய நுண்கலை வடிவமைப்புகளால் நிரம்பி உள்ளன. இசைக் கலைஞர்கள் மத்தளம், கைத்தளம் மற்றும் இதர இசைக்கருவிகள் இசைப்பது போன்ற ஒடிசி நடன வடிவங்கள் சிற்பங்களை அலங்கரித்து உள்ளன.
நாடு முழுவதும் உள்ள பல புகழ்பெற்ற நடனக் கலைஞர்கள் இவ்விடத்தில் தங்கள் நடன செயல்திறனை வெளிப்படுத்துவர். 1986 ஆம் ஆண்டு முதல் ஒடிசா சுற்றுலாத்துறை மற்றும் ஒடிசி ஆராய்ச்சி மையமும் இணைந்து இத்திருவிழாவை நடத்துகின்றன .பலதரப்பட்ட பாரம்பரிய நடனத்தை ஊக்குவிக்கவும் அதே நேரத்தில் கொனார்க் கோயில் மற்றும் ஒடிசாவை புகழ்மிக்க சுற்றுலா மையங்களாக மாற்றுவதும் இவ்விழா ஏற்பாடு செய்யப்படுவதன் நோக்கமாக கருதப்படுகிறது.
மேற்கோள்கள்
பகுப்பு:இந்திய திருவிழாக்கள்
கியோத்தோ
கியோத்தோ (Kyoto, {{lang-ja|京都}) ஜப்பான் நாட்டின் ஹோன்ஷூ தீவின் நடுப்பகுதியில் உள்ள ஒரு நகரம் ஆகும். இந்நகரத்தின் மக்கள்தொகை 1.5 மில்லியனுக்கும் அதிகமாகும். மேலும் கியோட்டோ மாவட்டத்தின் தலைநகரமும் ஆகும். இது கி.பி 794 முதல் 1868 வரை பண்டைய ஜப்பானின் தலைநகரமாகவும் இருந்திருக்கிறது. சப்பானின் பண்பாட்டு, கல்வி, தொழினுட்ப மையங்களில் ஒன்றாக விளங்குகிறது. இங்கு சப்பானின் இரண்டாவது தொன்மையான தேசியப் பல்கலைக்கழகமான கியோத்தோ பல்கலைக்கழகம் உட்பட பல பல்கலைக்கழகங்கள் அமைந்துள்ளன.
வரலாறு
794 இற்குப் பிறகு சப்பானியப் பேரரசர்கள் ஹையன்-கியோ எனப்பட்ட இந்த நகரில் தான் வாழ்ந்துள்ளனர்.
1868 இல் தெளிவிற்காக இந்த நகரம் சையிக்கியோ ("மேற்கத்திய தலைநகரம்") எனவும்  தோக்கியோ  எடொ ("கிழக்கத்திய  தலைநகரம்") எனவும் அழைக்கப்பட்டன.
புவியியல்
இந்த நகரத்தின் கிழக்கு, வடக்கு, மேற்குப் பக்கங்களில் மலைகள் சூழ்ந்துள்ளன. இந்த மலைகளால் கியோத்தோவின் வானிலை கோடைக்காலத்தில் வெப்பமாகவும் ஈரப்பதனுடனும் குளிர்காலத்தில் மிகுந்த குளிராகவும் இருப்பதாக சிலர் நம்புகின்றனர்.
பண்பாடு
கியோதோ சப்பானின் தொன்மையான நகரங்களில் ஒன்றாகும். இளவேனிலில் இங்கு மலரும் செர்ரிகளைக் காணவும் இலையுதிர்காலத்தில் மாறுகின்ற வண்ணக்கோலங்களைக் காணவும் சுற்றுலாப் பயணிகள் கூடுகின்றனர். கியோத்தோ மரபுவழி உணவுகளில் காய்கள் கூடுதலாகப் பயன்படுத்தப்படுகின்றன.
உலகின் மிக்தொன்மையான புனைகதையான சிகிபு முரசாக்கியின் கெஞ்சியின் கதை, ஹையன் கால கியோத்தோவில் நடப்பதாக அமைந்துள்ளது.
மேற்சான்றுகள்
பகுப்பு:ஜப்பானிய நகரங்கள் பகுப்பு:தொன்மவியல் நகரங்கள் பகுப்பு:பௌத்த யாத்திரைத் தலங்கள்
அல்காலா டி எனேரசு பெருங்கோவில்
வெளி இணைப்புக்கள்
பகுப்பு:எசுப்பானியப் பேராலயங்கள்
மர்மதேசம்
மர்மதேசம் 2010ம் ஆண்டு வெளியான கற்பனை சாகச திரைப்படம். இந்த திரைப்படத்தை லூயிஸ் லெட்டிரியர் இயக்க, சாம் வோர்திங்டன், ஜெம்மா அர்டேர்டன், மாட்ஸ் மிக்கேல்சேன், அலெக்சா டவலோஸ், ரால்ஃப் பின்னஸ், லியம் நீசோன் உள்ளிட்ட பலர் நடித்துள்ளார்கள். கடவுளுக்கும் மனிதனுக்கும் நடக்கும் யுத்தமே இந்த திரைப்படத்தின் கதை. இந்த திரைப்படத்தின் 2ம் பாகம் 2012ம் ஆண்டு வெளியானது.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:2010 திரைப்படங்கள் பகுப்பு:வார்னர் புரோஸ். திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க முப்பரிமாணத் திரைப்படங்கள் பகுப்பு:பிரித்தானிய திரைப்படங்கள்
கே. எஸ். ரங்கசாமி தொழில்நுட்பக் கல்லூரி
'''கே. எஸ். ரங்கசாமி தொழில்நுட்பக் கல்லூரி (க. செ. இரங்கசாமி தொழில்நுட்பக் கல்லூரி')(K. S. Rangasamy College of Technology'') என்பது இந்தியாவின், தமிழ்நாட்டின், திருச்செங்கோடுக்கு அருகில் உள்ள ஒரு தன்னாட்சி பொறியியல் கல்லூரி ஆகும். இது அண்ணா பல்கலைக்கழகத்துடன் இணைவுபெற்றுள்ளது. 1994ஆம் ஆண்டில் இக்கல்லூரிக்கு அரிமா கே. எஸ். ரங்கசாமியால் அடிக்கல் நாட்டப்ட்டது. இந்த நிறுவனமானது 12 இளநிலை பொறியியல் மற்றும் 14 முதுநிலை பொறியியல் படிப்புகளை வழங்குகிறது. இங்கு இந்தியாவின் அனைத்து மாநிலத்திலிருந்தும் மாணவர்கள் வந்து பயில்கின்றனர். இக்கல்லூரியானது கே. எஸ். ஆர். கல்விக் குழுமத்தின் ஒரு பகுதியாகும்.
வரலாறு
இக்கல்லூரிக்கு அடித்தளமானது 1994 ஆம் ஆண்டு போடப்பட்டது. கல்லூரி பெயரில் உள்ள கே என்பது கருவேப்பம்பட்டியையும், எஸ் என்பது கல்லூரியின் தலைவரான கே. எஸ். ரங்கசாமியின் தந்தையான சென்னிமலை கவுண்டரையும் குறிக்கிறது.
ஐரோப்பியத் தமிழ் வானொலி
ஐரோப்பியத் தமிழ் வானொலி என்பது ஈ.ரி.ஆர். (E.T.R - Euroepan Tamil Radio) என்ற பெயரில் ஜேர்மனியில் இருந்து ஒலிபரப்பாகும் 24 மணி நேரத் தமிழ் வானொலி ஆகும்.
கே. எஸ். ரங்கசாமி தொழில்நுட்பக் கல்லூரி
வளாகம்
இக்கல்லூரி 400 acre பரப்பளவுள்ள வளாகத்தில் அமைந்துள்ளது. இது 12 லட்சம் சதுர அடிக்கு மேலான பரப்பளவில் கட்டப்பட்ட கட்டிடங்களைக் கொண்டுள்ளது. இது தமிழ்நாட்டில் உள்ள சுயநிதி பொறியியல் கல்லூரிகளில் அதிக அளவு கொண்ட மாணவர்களில் ஒன்பதாவது இடத்தை ( அகில இந்திய தொழில்நுட்பக் கல்விக் குழுவின் ஒப்புதலின் படி) கொண்டுள்ளது.
ஐரோப்பியத் தமிழ் வானொலி
வரலாறு
1999 இல் ஜேர்மன் மண்ணில் ஒரு சிறு வானொலிக் கலையகம் தோன்றியது. இந்தக் கலையகத்தில் இருந்து வாரத்தில் மூன்று நாட்கள், நாளுக்கு 45 நிமிடங்கள் அலைபரப்பு நிகழ்ந்தது.
கே. எஸ். ரங்கசாமி தொழில்நுட்பக் கல்லூரி
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள் பகுப்பு:நாமக்கல் மாவட்ட பல்கலைக்கழகங்களும் கல்லூரிகளும் பகுப்பு:அண்ணா பல்கலைக்கழக இணைவுக்கல்லூரிகள்
யோசுவா
யோசுவா (Ἰησοῦς, يوشع بن نون), என்பவர் தோராவில் குறிப்பிடப்பட்டுள்ள ஓர் நபரும், இசுரேலுக்கான உளவாளிகளில் ஒருவரும் (எண் 13-14), மோசேக்கு உதவியாக விடுதலைப் பயணத்தில் இருந்தவரும் ஆவார். இவர் எபிரேய விவிலியத்தின் யோசுவா நூலின் மத்திய பாத்திரமும் ஆவார். விடுதலைப் பயண நூலின்படியும் எண்ணிக்கை நூலின்படியும் யோசுவா நூலின்படியும், இவர் இசுரேலிய கோத்திரங்களின் தலைவராக மோசேயின் மரணத்தின் பின் திகழ்ந்தார். ஓசேயா என முன்பு பெயர் கொண்டிருந்த இவருடைய தந்தை எபிராயிம் கோத்திரத்தைச் சேர்ந்த நூன் ஆவார். ஓசேயா என்ற இவரை மேசே யோசுவா என அழைத்தார். தனது பற்றுறுதி காரணமாக மிகச்சிறந்த போர் வீரராகவும் திகழ்ந்தார்.
ஐரோப்பியத் தமிழ் வானொலி
வரலாறு
2005 பெப்ரவரி 11 இல் இந்த கலையகம் மேலும் சற்று வளர முற்பட்டது. நேயர்களை நேரடித் தொலைபேசித் தொடர்புகளால் இணைத்து, வானொலியுடன் தொடர்பு கொள்ளச் செய்தது. ஆனாலும் இன்னொரு வானொலியுடன் இணைந்துதான் அப்போது இந்த முயற்சியில் காலடி எடுத்து வைத்திருந்தது.
யோசுவா
குறிப்புக்கள்
பகுப்பு:பண்டைய இஸ்ரயேலின் நீதித்தலைவர்கள் பகுப்பு:பழைய ஏற்பாட்டு நபர்கள்
ஐரோப்பியத் தமிழ் வானொலி
வரலாறு
இந்த கலையகத்தின் வானொலி அலைபரப்பு ஒரு சோதனை முயற்சியாகத் தொடங்கியது செப்டம்பர் 6, 2006 அன்று. 2006 செப்டம்பர் 11 இல் ஐரோப்பிய தமிழ் வானொலி என்ற பெயரில் இருபத்தினான்கு மணிநேரம் வானொலி வழியே நேயர்களைச் சென்றடைந்தது.
இந்த சிறப்பு நிகழ்வின்போது தமிழ் தேசிய கூட்டமைப்பின் நாடாளுமன்ற உறுப்பினர் ஈழவேந்தன் அவர்கள் நேரடியாகவே ஈ.ரி.ஆர் (ஈ.டி.ஆர்)கலையகத்திற்கு வந்து நிகழ்ச்சிகளை ஆரம்பித்தும் வைத்தார்.
இதுவே ஜேர்மனியில் தொடங்கிய முதன் முதலான இருபத்தினான்கு மணி நேர தமிழ் வானொலிச்சேவை.
செய்மதி ஊடாக வானொலிக்கு நிகழ்ச்சிகளை எடுத்து வந்த ஈ.ரி.ஆர் வானொலிக் கலையகம் இணையத்தளத்தின் ஊடாகவும் அலைபேசிகளில் முதலாவது தமிழ் வானொலியாக உலகெங்கும் பரந்து வாழும் தமிழ் மக்களைச் சென்றடைகிறது.
வெளி இணைப்புகள்
பகுப்பு:செருமானியத் தமிழர் பகுப்பு:ஐரோப்பியத் தமிழ் வானொலிகள் பகுப்பு:தமிழ் வானொலிகள்
மச்சியர்
மச்சியர் (Machiyar) இந்தியாவில் குஜராத் மாநிலத்தில் காணப்படும் இந்து மற்றும் முஸ்லீம் சமூகத்தினர். இவர்கள் மச்சி என்றும் அழைக்கப்படுகின்றனர்.
வரலாறு மற்றும் தோற்றம்
மச்சியர் என்பது குஜராத்தின் கடலோரப் பகுதிகளான கட்ச் முதல் தெற்கு குஜராத் வரை பரவலாகக் காணப்படும் மீன்பிடித்தலை தொழிலாகக்கொண்ட சமூகத்தினராவார்கள். இவர்கள் முதலில் குஜராத்தின் வரலாற்றுத் தலைநகரான பதானில் குடியேறியதாகக் கூறப்படுகிறது. இந்த சமூகம் சிந்து மாகாணத்திலிருந்து வந்ததாகவும், மல்லா கோத்திரத்தைச் சேர்ந்தவர்கள் என்றும் கூறப்படுகிறது. இவர்கள் தங்களுக்குள் குச்சி மொழியில் பேசுகிறார்கள். பிறமரபுகளின்படி, இவர்கள் கார்வா சாதியைச் சேர்ந்தவர்கள், முஸ்லிம்களாக மதம் மாறியவர்கள்.
தற்போதைய சூழ்நிலைகள்
மீன்பிடித்தல் என்பது இச்சமூகத்தின் பாரம்பரிய தொழிலாக உள்ளது. அவர்கள் அரபிக் கடலில் மீன் பிடிக்கிறார்கள். மீன்பிடித்தலுக்கு ஹோரி எனப்படும் தங்களுடைய பாரம்பரிய கலன்களைப் பயன்படுத்துகிறார்கள். இவர்கள் மூன்று அல்லது நான்கு நபர் குழுக்களாகக் கடலுக்கு மீன்பிடிக்கச் செல்கிறார்கள். இவர்கள் மீன்களை மேமன் அல்லது படாலா சமூகங்களுக்கு விற்கிறார்கள். மற்ற முஸ்லீம் கள் போல இவர்கள் சமூகத்தில் வலிமையுடன் சமூகக் கட்டுப்பாடுடன் உள்ளனர். குறிப்பிட்ட சாதிக்குள்ளாகத் திருமணப் பந்தங்களைக் கொண்டுள்ளனர். ஆனால் மக்ரானி மற்றும் மாலிக் சமூகங்கள் தங்களுக்குள் திருமண உறவுகொண்டுள்ளனர். இவர்கள் கோத்ரா எக்சோகாமியைப் பயிற்சி செய்வதில்லை, மேலும் நெருங்கிய உறவினர்களிடையேயான திருமணங்களும் நடைபெறுகின்றன. இந்த சமூகம் படேலியா, வெசிலியா, லோகானி, ஈஸ்வானி, ராரியா மற்றும் நோதியா ஆகிய ஆறு குலங்களைக் கொண்டுள்ளது.
மேற்கோள்கள்
பகுப்பு:மீனவர்கள்
கப்சா
கப்சா (Kabsa)(كبسة கப்சா) என்பது கலப்பு அரிசி உணவாகும். இது சவுதி அரேபியாவில் உருவான உணவாகும். ஆனால் இன்று பொதுவாக வளைகுடா நாடுகளில் பல அரபு நாடுகளில் தேசிய உணவாகக் கருதப்படுகிறது.
இந்த உணவானது அரிசி மற்றும் இறைச்சி கலந்து தயாரிக்கப்படுகிறது. இது பெரும்பாலும் சவுதி அரேபியா, குவைத்து, பகுரைன், கத்தார், ஐக்கிய அரபு அமீரகம், ஓமான், யெமன், தெற்கு ஈராக்கு, அகுவாசு (ஈரான்) மற்றும் இசுரேலில் உள்ள நெகேவ் பாலைவனம் போன்ற நாடுகளில் பயன்படுத்தப்படுவதைக் காணலாம். இந்த உணவானது பிரபலமாக மக்பூசு/மச்பூசு makbūs / machbūs என்று அறியப்படுகிறது مكبوس/مچبوس வளைகுடா pron .: [mɑtʃˈbuːs])
சொற்பிறப்பியல்
இந்த சொல்லானது கபாசா (كبس ), எனும் சொல்லிலிருந்து தோன்றியதாகும். இதற்கு அழுத்து அல்லது பிழி என்பது பொருள்; இது சமையலில் பயன்படுத்தப்படும் நுட்பத்தைக் குறிப்பிடுகிறது. இங்குச் சமையலில் பயன்படுத்தப்படும் பொருட்கள் அனைத்தும் ஒரு பானையில் சமைக்கப்படுகின்றன.
தேவையான பொருட்கள்
இந்த உணவு பொதுவாக அரிசி (பாசுமதி), இறைச்சி, காய்கறிகள் மற்றும் மசாலா கலவையுடன் தயாரிக்கப்படுகின்றன. பல வகையான கப்சாக்கள் உள்ளன. ஒவ்வொரு வகையும் தனித்துவம் மிக்கது. கலந்து தயாரிக்கப்பட்ட கப்சா மசாலா கலவை இப்போது வணிகரீதியாகத் தயாரிக்கப்பட்டு சந்தைகளில் கிடைக்கின்றன. இதனால் தயாரிப்பு நேரம் குறைக்கின்றன. இவை பாரம்பரிய கப்சாவிலிருந்து மாறுபட்ட சுவையைக் கொண்டிருக்கின்றன. கப்சாவில் பயன்படுத்தப்படும் மசாலாப் பொருட்கள் பெரும்பாலும் அதன் சுவைக்குக் காரணமாகின்றன; இவை பொதுவாகக் கருப்பு மிளகு, கிராம்பு, ஏலக்காய், குங்குமப்பூ, இலவங்கப்பட்டை, எலுமிச்சை, பிரியாணி இலைகள் மற்றும் ஜாதிக்காய். மசாலாப் பொருட்களுடன் பயன்படுத்தப்படும் மிகமுக்கிய மூலப்பொருள் இறைச்சி. பொதுவாகக் கோழி, ஆடு, ஆட்டுக்குட்டி, ஒட்டகம், மாட்டிறைச்சி, மீன் அல்லது இறால் பயன்படுத்தப்படுகிறது. சிக்கன் மச்சபசில், முழு கோழி பயன்படுத்தப்படுகிறது. மசாலா, அரிசி மற்றும் இறைச்சி கலவையானது பாதாம், பைன் கொட்டைகள், வேர்க்கடலை, வெங்காயம் மற்றும் உலர்திராட்சை போன்ற மசாலா பொருட்களால் சுவையூட்டப்படுகிறது. சூடாகப் பரிமாறப்படும் கப்சா வீட்டில் தயாரிக்கப்பட்ட ஒருவகை தக்காளி சட்னி கலந்து பயன்படுத்தப்படுகிறது.
சமைக்கும் முறைகள்
இடது|thumb| [[வளைகுடா நாடுகள்|பாரசீக வளைகுடாவில் உள்ள அரபு நாடுகளில் கப்சா மச்ச்பாஸ் என்றும் அழைக்கப்படுகிறது.]] கப்சாவில் பயன்படுத்தப்படும் இறைச்சியை பல்வேறு வழிகளில் சமைக்கலாம். இறைச்சி தயாரிப்பதற்கான பிரபலமான வழி மண்டி என்று அழைக்கப்படுகிறது. இது யேமனில் தோன்றிய ஒரு பழங்கால நுட்பமாகும். இம்முறையில் இறைச்சியினை மூடப்பட்டிருக்கும் நிலத்தின் ஆழமான துளை ஒன்றில் இறைச்சியானது பார்பிக்யூ செய்யப்படுகிறது. கப்சாவுக்கு இறைச்சியைத் தயாரித்துப் பரிமாறுவதற்கான மற்றொரு வழி மத்த்பி ஆகும். இங்குப் பதப்படுத்தப்பட்ட இறைச்சியானது தட்டையான கற்களில் வறுக்கப்படுகிறது. இவை எரியும் எம்பர்களின் மேல் வைக்கப்படுகின்றன. மூன்றாவது நுட்பம், மேட்கட், அழுத்தக் சமைப்புக் கலனில் (குக்கரில்) இறைச்சியைச் சமைப்பதாகும்.
மேற்கோள்கள்
பகுப்பு:அரபு மொழி வார்த்தைகளைக் கொண்ட கட்டுரைகள் பகுப்பு:உணவு வகைகள்
மதுரை பன்னாட்டு வானூர்தி நிலையம்
மதுரை பன்னாட்டு வானூர்தி நிலையம் தமிழ்நாட்டில் உள்ள சுங்கத்தீர்வு மற்றும் பன்னாட்டு நிலை பெற்ற வானூர்தி நிலையம் ஆகும். தமிழ்நாட்டில் சென்னை, கோயம்புத்தூர், திருச்சிராப்பள்ளிக்கு அடுத்த நான்காவது பெரிய விமான நிலையம் ஆகும். இது மதுரை மற்றும் தென் தமிழ்நாட்டிற்குத் தனது சேவையை வழங்குகிறது. இந்த வானூர்தி நிலையம் மதுரை தொடருந்து நிலையத்தில் இருந்து சுமார் 12 km தொலைவில் நகருக்குத் தெற்கே அமைந்துள்ளது. இந்த வானூர்தி நிலையம் 1957 ஆம் ஆண்டு நிறுவப்பட்டது. 28 மார்ச் 2014, அன்று மதுரை பன்னாட்டு வானூர்தி நிலையத்துக்கு 9001:2015 தரம் சான்றிதழ் வழங்கப்பட்டது. இருப்பினும் சென்னை, கோயம்புத்தூர், திருச்சிராப்பள்ளி என மூன்று மாநகரங்களில் உள்ள சர்வதேச விமான நிலையத்திற்கு சர்வதேச அந்தஸ்து வழங்கப்பட்டு உள்ளது. ஆனால் மதுரை விமான நிலையத்திற்கு இன்னுமும் சர்வதேச அந்தஸ்து வழங்கப்படவில்லை.
டெர்மினல் (முனையம்)
விமான நிலையத்தில் இரண்டு முனையங்கள் உள்ளன. பழைய முனையம் மற்றும் புதிய ஒருங்கிணைந்த முனையம். தற்போது ஒருங்கிணைந்த முனையம் சர்வதேச மற்றும் உள்நாட்டு நோக்கங்களுக்காகப் பயன்படுத்தப்படுகிறது. பழைய முனையம் 20 நவம்பர் 2017 முதல் சரக்கு முனையமாக மாற்றப்பட்டது. சமீபத்திய ஆண்டுகளில் விமான நிலையத்தின் அதிவேக வளர்ச்சிக் காரணமாக, தனி உள்நாட்டு மற்றும் சர்வதேச முனையங்களை உருவாக்குவது திட்டங்களில் உள்ளது.
வரலாறு
இரண்டாம் உலகப் போரின் போது ராணுவ வானூர்தித் தளமாக மதுரை விமானநிலையம் இருந்தது. பின், மதுரையில் இருந்த பிரிட்டன் அதிகாரிகளின் போக்குவரத்திற்கும், அவர்களுக்கு பத்திரிகைகள் எடுத்து வரவும் விமான போக்குவரத்து துவங்கியது. ராணுவ வானூர்தித் தளமாக இருந்த மதுரை வானூர்தி நிலையம், 1960க்கு பின் உள்நாட்டு விமானப் போக்குவரத்திற்கு பயன்படுத்தப்பட்டது. சுதந்திரத்திற்கு பின் இந்தியன் ஏர்லைன்ஸ் வானூர்தி அவ்வப்போது மதுரை வந்து செல்லும். பின்னர் சில ஆண்டுகளில், தினமும் மும்பையிலிருந்து சென்னை வழியாக மதுரை, மீண்டும் அதே வழியில் மும்பைக்கு வானூர்தி சென்றது. இடையில் தனியார் நிறுவனங்கள் சிறிய ரக வானூர்திகளை இயக்கித் தொடர முடியாமல் விட்டு விட்டன.
மதுரையிலிருந்து கொழும்பிற்கு முதலாவது பன்னாட்டு விமான சேவையை செப்டம்பர் 20, 2012 ல் ஸ்பைஸ்ஜெட் நிறுவனம் துவக்கியது.
பயணிகள் முனையம்
129 கோடி செலவில் கட்டப்பட்ட புதிய ஒருங்கிணைந்த பயணிகள் முனையம் 12 செப்டம்பர் 2010 அன்று தொடங்கப்பட்டது. 17,560 சதுர மீட்டர் அளவு கொண்ட இரண்டடுக்கு முனையத்தில் ஒரே நேரத்தில் 500 பயணிகளைக் கையாளும் திறன் கொண்டதாக வடிவமைக்கப்பட்டிருக்கிறது. புதிய முனையத்தின் சில அம்சங்கள் :
வெளி இணைப்புக்கள்
•மதுரை வானூர்தி நிலையத்தின் இணையத்தளம்
பகுப்பு:இந்திய வானூர்தி நிலையங்கள் பகுப்பு:தமிழ்நாட்டு வானூர்தி நிலையங்கள் பகுப்பு:மதுரை பகுப்பு:இந்திய வான்படைத் தளங்கள் பகுப்பு:தமிழ்நாட்டுப் போக்குவரத்து
கிறிஸ்தவ வரலாற்று ஒன்றியம்
கிறிஸ்தவ வரலாற்று ஒன்றியம் (Christelijk-Historische Unie, CHU) நெதர்லாந்து நாடின் ஓர் அரசியல் கட்சி ஆகும்.1980 ஆம் ஆண்டு இக் கட்சி கிறிஸ்தவ ஜனநாயக மேல்முறையீடுக் கட்சியுடன் இனைந்துவிட்டது. கிறிஸ்தவ ஜனநாயக மேல்முறையீடுக் கட்சியுடன் இணைந்தவை கத்தோலிக்க மக்கள் கட்சி, புரட்சி எதிர்ப்புக் கட்சி, கிறிஸ்தவ வரலாற்று ஒன்றியம் முதலிய கட்சிகளாகும். இதன் கட்சி தலைவராக மே மாதம் 18ஆம் நாள் 2012ஆம் ஆண்டு முதல் சிப்ரான்ட் வான் ஹார்ஸ்மா பூமா இருந்து வருகிறார்.
மேற்கோள்கள்
பகுப்பு:அரசியல் கட்சிகள் பகுப்பு:நெதர்லாந்தின் அரசியல் கட்சிகள்
ஜான்சி நகர் சட்டமன்றத் தொகுதி
ஜான்சி நகர் சட்டமன்றத் தொகுதி, உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது ஜான்சி மக்களவைத் தொகுதிக்கு உட்பட்டது.
சான்றுகள்
பகுப்பு:உத்தரப் பிரதேச சட்டமன்றத் தொகுதிகள்
கிருஷ்ணாசமுத்திரம் ஊராட்சி
கிருஷ்ணாசமுத்திரம் ஊராட்சி (Krishnasamudram Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருத்தணி வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2887 ஆகும். இவர்களில் பெண்கள் 1450 பேரும் ஆண்கள் 1437 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சோழகம்பட்டி ஊராட்சி
சோழகம்பட்டி ஊராட்சி (Solagampatti Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பூதலூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1494 பேர் ஆவர். இவர்களில் பெண்கள் 764 பேரும் ஆண்கள் 730 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஏ. வலையபட்டி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரீனா ராய்
ரீனா ராய் (Reena Roy) 1957 ஜனவரி 7 அன்று பிறந்த ஒரு இந்தித் திரைப்பட நடிகையாவார். 1972 இலிருந்து 1985 வரை பல படங்களில் முன்னணி பாத்திரங்களில் நடித்துள்ளார் மற்றும் அந்த சகாப்தத்தின் முன்னணி நடிகை ஆவார். அவருடைய காலத்தின் மிக உயர்ந்த ஊதியம் வாங்கும் நடிகையாக அவர் இருந்தார். இவருக்கு, சினிமாவில் பங்களிப்புக்காக ஷர்மிளா தாகூருடன் இணைந்து 1998 இல் பிலிம்ஃபேர் வாழ்நாள் சாதனையாளர் விருது வழங்கப்பட்டது. அவர் பெண்களுக்கு முக்கியத்துவம் சார்ந்த பாத்திரங்களில் நடித்து வந்தார். அவருடைய படமான "அப்னாபன்" (1977) திரைப்படத்தில் நடித்ததற்காக சிறந்த துணை நடிகைக்கான ஃபிலிம்ஃபேர் விருதினைப் பெற்றார், மேலும் நாகின் (1976) மற்றும் ஆஷா (1980). ஆகிய படங்களில் நடித்ததனால் சிறந்தத் துணை நடிகைக்கான ஃபிலிம்ஃபேர் விருதுக்கு பரிந்துரைக்கப்பட்டார்.
ஆரம்ப வாழ்க்கை மற்றும் பின்னணி
ரீனா ராய் "சாய்ரா அலி" என்ற பெயருடன் நடிகர் சாதிக் அலிக்கும், சர்தா அலிக்கும் மூன்றாவது மகளாகப் பிறந்தார். பெற்றோர் விவாகரத்து பெற்றுக் கொண்டனர், இவருக்கு மூன்று உடன்பிறப்புகள் அவளுக்கு உண்டு. அவரது தாயார் விவாகரத்திற்குப் பிறகு நான்காவது குழந்தைக்கு ரூபா ராய் என மறுபெயரிட்டார். அவரது முதல் படத்தின் தயாரிப்பாளரால் ரீனா ராய் என மாற்றப்பட்டது மற்றும் அவரது தாய் மற்றும் உடன்பிறந்தவர்களின் பொருளாதாரதிற்கு உதவியாக இருக்க முடிவெடுத்து  தனது இளம் வயதிலேயே திரைப்படங்களில் நடிக்கத் முடிவெடுத்து திரைப்படங்களில் நுழைந்தார்.
வெளி இணைப்புகள்
பகுப்பு:இந்தியத் திரைப்பட நடிகைகள் பகுப்பு:1957 பிறப்புகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:வாழும் நபர்கள்
தொழிற்பாடல்
தொழிற்பணிகளில் ஈடுபடும் போது வினைத்திறனை அதிகரிக்கும் நோக்குடனும் அலுப்பைப் போக்கிக் கொள்ளவும் கூட்டுப்பணிபுரிதலை இசைவுபடுத்திக் கொள்ளவும் பாடப்படும் பாடல்கள் தொழில் பாடல்கள் எனப்படும்.
உசாத்துணைகள்
பகுப்பு:நாட்டார் இசை பகுப்பு:தமிழ் நாட்டுப்புறப் பாடல்கள்
சுபலன்
சுபலன் என்பவன் மகாபாரத இதிகாசத்தில் வரும் ஒரு கதை மாந்தராவார். சுபலன் காந்தார நாட்டின் மன்னன். (இந்நாடு தற்போது ஆப்கானிஸ்தானில் ஒரு முக்கிய நகராக உள்ளது.) இவரின் மகன் சகுனி. சிவபக்தையான காந்தாரி இவரது மகள். பீஷ்மர் சுபலனின் காந்தார தேசம் சென்று, இரு கண் பார்வையற்ற திருதராட்டிரனுக்கு மணமுடிக்க காந்தாரியை பெண் கேட்க, சுபலன் மறுத்த போதிலும், காந்தாரி தானே முன்வந்து கண்களில் துணியைக் கட்டிக் கொண்டு, திருதராட்டிரனை மணம் முடிக்க ஒப்புக் கொண்டாள்.
மேற்கோள்கள்
பகுப்பு:மகாபாரதக் கதை மாந்தர்கள்
பருத்திப்பால்
பருத்திப்பால், கூழ்மநிலையில் இருக்கும் ஒரு இனிப்புச்சுவையான உணவு வகையாகும். தமிழ்நாட்டின் மதுரையில் சாலையோரக்கடை முதல் எல்லா இடங்களிலும் கிடைக்கும். ஜிகர்தண்டா போல பருத்திப்பாலும் மதுரையில் மிகவும் பிரசித்தம். இது பச்சரிசிமாவு, பருத்திவிதை, கருப்பட்டி, ஏலக்காய், சுக்கு, தேங்காய்த் துருவல் ஆகியவற்றைக்கொண்டு தயாரிக்கப்படுகிறது.சங்க இலக்கியத்திலும் பருத்திக் கொட்டையை உணவிற்காகப் பெண்கள் சேகரித்து வைத்துள்ள செய்தி பதிவாகியுள்ளது. பாரம் எனப்படும் பருத்திப்பூவை எடுத்த பின்னர் அதை மூட்டைகளில் கட்டி வீட்டிற்கு எடுத்துச்செல்வர். இதனால் நெஞ்சுவலி தோன்றும். இதற்கு பருத்திக்கொட்டையிலிருந்து பனைவெல்லம் சேர்த்து தயாரிக்கப்படும் பருத்திப்பால் சிறந்த மருந்தாகும்.பருத்திக்கொட்டையை கொக்கு போன்ற பறவைகள் உணவாக உட்கொள்வதை பல சங்கப் பாடல்கள் பதிவு செய்துள்ளன.
பகுப்பு:உணவு வகைகள்
ஜெனிபர் எசுபெடியாக்கி
ஜெனிபர் ஆன் எசுபெடியாக்கி (Jennifer Ann Spediacci) (பிறப்பு: 1978 ஏப்ரல் 5) இவர் ஓர் இத்தாலிய வம்சாவளியைச் சேர்ந்த அமெரிக்க குடிமகனாவார். இவர், ஆல்-அமெரிக்கா அணி என்ற ஒரு தொழில்முறை வீரர்களைக் கொண்ட ஒரு கற்பனையான அமெரிக்க விளையாட்டுக் குழுவின் உறுப்பினராக இருந்தார். மேலும், 2004இல் நடைபெற்ற ஒலிம்பிக் விளயாட்டுகளில் வலது கை மென்பந்தாட்ட வீரராவார். முதலில் கலிபோர்னியாவின் பிரீமாண்டில் இருந்து விளையாட ஆரம்பித்தார். இவர் 1997-00 முதல் பேக் -12 விளையாட்டுப் போட்டிகளில் வாசிங்டன் அசுகீசின் மாணவர் ஆணியில் வீரராக இருந்தார். நான்கு மகளிர் கல்லூரி உலகத் தொடர்களில் போட்டியிட்டு பள்ளி அளவில் சாதனையைப் படைத்தார். 2004 கோடைகால ஒலிம்பிக்கிலும் போட்டியிட்டுள்ளார்.
விளையாட்டு
இவர் இரண்டாவது அணியாக ஆல் -பேக் -12 இல் ஒரு புதிய வீரராகவும், மற்ற ஆண்டுகளில் மூன்று முறை முதல் அணியாகவும் இருந்தார். 2000 ஆம் ஆண்டில் இவர் வருடத்தின் சிறந்த பிட்சர் என்று பெயரிடப்பட்டார். இவர் 1998 இல் இரண்டாவது அணியிலும், முதல் அணியில் மூத்தவராக இரு முறையில் விளையாடிய அமெரிக்கர் ஆவார். 2000 ஆண்டு உலகத் தொடரில் டீபால் ப்ளூ டெமான்ஸுக்கு எதிராக மே 25 அன்று தனது 100 வது ஆட்டத்தையும் வென்றார்.
வெளி இணைப்புகள்
பகுப்பு:வாழும் நபர்கள் பகுப்பு:1978 பிறப்புகள்
எட்வர்ட் லீ தார்ண்டைக்
எட்வர்ட் லீ தார்ண்டைக் (Edward Lee Thorndike, ஆகத்து 31, 1874 – ஆகத்து 9, 1949)  என்பவர் ஓர் அமெரிக்க உளவியலாளர் ஆவார். பொது உளவியலின் ஆய்வு என்ற அமெரிக்க பத்திரிக்கையின் 2002 ம் ஆண்டின் கணக்கெடுப்பின் படி இருபதாம் நுற்றாண்டில் அதிகமாக மேற்கோள் காட்டப்பட்ட உளவியலாளர்களில் ஒன்பதாவது இடத்தில்  தார்ண்டைக் உள்ளதாக முடிவுகள் அறிவிக்கப்பட்டது. தன் வாழ்க்கையின் பெரும்பகுதி பணி காலத்தை  கொலம்பியா பல்கலை கழகத்தின் ஆசிரியர் கல்லூரியிலே கழித்தார்.
இவரின் ஒப்பிட்டு உளவியல் மற்றும் கற்றல் செயல்பாடுகள் ஆகிய பிரிவுகளில் செய்த ஆராய்ச்சி, இணைப்பு கோட்பாடு என்ற தத்துவத்தை உருவாக்கி நவீன அறிவியல் பூர்வமான கல்வி உளவியல் உருவாக அடித்தளமிட்டது. மேலும் இவர் அமெரிக்க உளவியல் கழகத்தின் உறுப்பினராகவும் மற்றும் அதன் தலைவராகவும் பணியாற்றினார். வலுவூட்டல் கோட்பாடு மற்றும் நடத்தை பகுப்பாய்வு ஆகியவற்றின் மீது தனக்கு இருந்து தாக்கத்தினால் நடத்தை உளவியலில் உள்ள அனுபவ விதி பிரிவிற்கு தன்னுடைய விளைவு விதி மூலம் அடிப்படை கட்டமைப்பை உருவாக்கினார். தார்ண்டைக்கின் பங்களிப்பின் மூலம் நடத்தை உளவியல் துறையானது கல்வியில் பெரும் தாக்கத்தை ஏற்படுத்தியது. மற்றும் இவரின் விளைவு விதி வகுப்பறை சுழலில் பெரும் செல்வாக்கை ஏற்படுத்தி உள்ளது.
மேற்கோள்கள்
பகுப்பு:1874 பிறப்புகள் பகுப்பு:1949 இறப்புகள் பகுப்பு:அமெரிக்க உளவியலாளர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:ஆர்வர்டு பல்கலைக்கழக முன்னாள் மாணவர்கள்
ஆத்வே
ஆத்வே கேபிள் & டாட்டாகொம் லிமிடெட்  (Hathway Cable & Datacom Ltd, nse: HATHWAY, bse: 533162) இந்தியாவில் மும்பையிலிருந்து இயங்கும் ஓர் முதன்மை கம்பிவடத் தொலைக்காட்சி சேவை வழங்குனர் ஆகும். ஐதராபாத், மும்பை, புனே, பெங்களூரு இந்தூர் உட்பட இந்தியாவின்  பல நகரங்களில் தனது சேவையை வழங்கி வருகிறது. இந்தியாவில் கம்பிவடத் தொலைக்காட்சிக்கான கம்பிவடம் வழியே அகலப்பட்டை இணைய அணுக்கமும் வழங்கத் தொடங்கிய முதல் நிறுவனம் ஆத்வே ஆகும். திவ்ய பாசுகர் நிறுவனத்தின் பாசுகர் மல்டிநெட் சேவையிலும் குசராத் டெலிலிங்கசு நிறுவனத்திலும் 51% பங்கு ஆத்வேக்கு உள்ளது. 2006ஆம் ஆண்டில் கம்பிவடத் தொலைகாட்சி சேவைகளை எண்ணிம வடிவத்தில் வழங்கத் தொடங்கியது. தனது சேவையில் உயர் வரையறு தொலைக்காட்சி அலைவரிசைகளையும் எண்ணிம ஒளிதப் பதிவுகருவியையும் அறிமுகப்படுத்தி உள்ளது.
வெளி இணைப்புகள்
பகுப்பு:இந்திய தொலைதொடர்பு நிறுவனங்கள்
வெற்றி (ஒளிப்பதிவாளர்)
வெற்றி ஓர் இந்தியத் திரைப்பட ஒளிப்பதிவாளர் ஆவார். தமிழ், தெலுங்கு திரைப்படங்களில் பங்காற்றி வருகிறார். தெனாவட்டு, வீரம், வேதாளம் ஆகிய திரைப்படங்களில் ஒளிப்பதிவாளராக பங்காற்றியுள்ளார்.
வாழ்க்கைக் குறிப்பு
வெற்றி, 2008ஆம் ஆண்டில் தெனாவட்டு திரைப்படத்தின் வாயிலாக ஒளிப்பதிவாளராக அறிமுகமானார். தொடர்ந்து, 2009ஆவது ஆண்டில் மாசிலாமணி, முனி 2:காஞ்சனா ஆகிய வெற்றித் திரைப்படங்களில் பங்காற்றினார். பின்னர் இயக்குநர் சிவாவுடன் இணைந்து சங்கம் (2009), தருவு (2012) ஆகிய தெலுங்குத் திரைப்படங்களிலும், வீரம் (2014), வேதாளம் (2015) ஆகிய தமிழ்த் திரைப்படங்களிலும் ஒளிப்பதிவாளராக பங்காற்றியுள்ளார். இவரும் இயக்குநர் சிவாவும், அடையாறு திரைப்பட நிறுவனத்தில் ஒன்றாக பயின்றவர்கள் ஆவர்.
வெளி இணைப்புகள்
பகுப்பு:வாழும் நபர்கள் பகுப்பு:இந்தியத் திரைப்பட ஒளிப்பதிவாளர்கள் பகுப்பு:தமிழ்த் திரைப்பட ஒளிப்பதிவாளர்கள் பகுப்பு:தமிழ்நாட்டுத் திரைப்பட ஒளிப்பதிவாளர்கள்
காமோரா
காமோரா (Gamora) என்பது மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்தக் கதாபாத்திரத்தை ஜிம் ஸ்டார்லின் என்பவர் உருவாக்கினார். இவரின் முதல் தோற்றம் ஜூன் 1975 இல் வெளியான 'ஸ்ட்ரேன்ஜ் டேல்ஸ்' #180 என்ற கதையில் தோற்றுவிக்கப்பட்டது. இவருடைய சக்தி மனிதநேயமற்ற வலிமை மற்றும் சுறுசுறுப்பு மற்றும் சிறந்த தற்காப்புக் கலைஞர் ஆவார். இவரால் விண்மீன் மண்டலத்தில் உள்ள பெரும்பாலான எதிரிகளை வெல்ல முடியும். அவர் இன்ஃபினிட்டி வாட்ச், அண்ணிகிளாடின் மற்றும் கார்டியன்சு ஒப் த கலக்சி போன்ற மீநாயகன் அணியில் உறுப்பினராக உள்ளார்.
இந்த கதாபாத்திரத்திற்கு உயிர் கொடுக்கும் விதமாக நடிகை ஜோ சல்டனா என்பவர் மார்வெல் திரைப் பிரபஞ்ச திரைப்படங்களான கார்டியன்ஸ் ஆப் தி கேலக்ஸி (2014), கார்டியன்ஸ் ஆப் தி கேலக்ஸி 2 (2017), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் நடித்துள்ளார்.
வெளியிணைப்புகள்
பகுப்பு:1975 வரைகதை கதாபாத்திரங்கள் பகுப்பு:அமெரிக்க மீநாயகன்கள் பகுப்பு:மார்வெல் வரைகதை மீநாயகன்கள் பகுப்பு:மீநாயகன் திரைப்பட கதாபாத்திரங்கள் பகுப்பு:மார்வெல் வரைகதை திரைப்பட கதாபாத்திரங்கள்
புது தில்லி - நாகர்லாகுன் அதிவிரைவுவண்டி
22411/22412 புது தில்லி - நாகர்லாகுன் அதிவிரைவுவண்டி, இந்தியத் தலைநகரான புது தில்லியில் இருந்து, வடகிழக்கு மாநிலமான அருணாசலப் பிரதேசத்தின் நாகார்லாகுன் நகரத்துக்கு சென்று திரும்புகிறது.
சான்றுகள்
பகுப்பு:இந்திய விரைவுவண்டிகள்
எஸ். பி. எல். தனலட்சுமி
'''எஸ். பி. எல். தனலட்சுமி''' பழம்பெரும் தென்னிந்தியத் தமிழ்த் திரைப்பட நடிகையும் பாடகியும் ஆவார்.
வாழ்க்கைக் குறிப்பு
தனலட்சுமி தஞ்சாவூரில் ஒரு இசைக் குடும்பத்தில் பிறந்தார். தாயார் பெயர் சங்கீதம் குஜலாம்பாள். இவருக்கு ஐந்தாவதும், கடைசியாகவும் பிறந்தவர் தனலட்சுமி. உமையாள்புரம் கல்யாணராம ஐயரிடம் வாய்ப்பாட்டு கற்றுக் கொண்டார். வீணை வாசிக்கவும் கற்றுக் கொண்டார். கதாகாலட்சேபமும் செய்து வந்தார். தனலட்சுமி நடிகை டி. ஆர். ராஜகுமாரியின் சித்தி ஆவார்.
1935 சென்னையில் ஆரம்பிக்கப்பட்ட நெசனல் மூவிடோன் கலையகத்தின் முதல் படமான பார்வதி கல்யாணம் திரைப்படத்தில் நடிப்பதற்கு நடிகர்களைத் தேடி அதன் நிறுவனர் மாணிக்கம் செட்டியார் தஞ்சாவூர் வந்த போது, தமது படத்தில் பார்வதியாக நடிக்க தனலட்சுமியைத் தேர்ந்தெடுத்தார். 1936 இல் இத்திரைப்படம் வெளிவந்தது. அதனைத் தொடர்ந்து பி. கே. ராஜா சாண்டோவின் இயக்கத்தில் வசந்தசேனா படத்தில் நடித்தார். அதன் பின்னர் சௌபாக்கியவதி (1939) திரைப்படத்தில் கதாநாயகியாக நடித்தார். பின்னர் திருவாவடுதுறை ராஜரத்தினம் பிள்ளை நடித்த காளமேகம் படத்தில் மோகனாங்கியாகவும், தேச பக்தி படத்தில் கலாவதி என்ற பாத்திரத்திலும் நடித்தார். ஆனாலும் இவ்விரண்டு படங்களும் வெற்றி பெறவில்லை.
இவருடைய சகோதரிகள் தமயந்தி, ராஜகுமாரி ஆகியோரும் சில திரைப்படங்களில் நடித்தனர். தமயந்தியுடன் இணைந்து மேடை இசைக்கச்சேரிகளில் பாடி வந்தார்.
செல்வ வரி
ஒருவருடைய வருமானத்தின் மீது விதிக்கப்படும் வரி வருமான வரி. அது போல ஒருவரிடம் இருக்கும் செல்வத்தின் மதிப்பின்மீது விதிக்கப்படும் வரி செல்வ வரி (wealth tax) எனப்படுகிறது. ஒவ்வோர் ஆண்டும் மதிப்பீட்டு நாளில் ஒருவர் வைத்திருக்கும் செல்வத்தின் மதிப்பை பொருத்து இந்த வரி விதிக்கப்படுகிறது.மதிப்பீட்டு நாள் என்பது ஒவ்வோர் ஆண்டும் மார்ச்சு 31 ஆம் நாளாகும். மதிப்பீட்டு நாளில் ஒருவருடைய செல்வத்தின் நிகர மதிப்பு ரூபாய் முப்பது இலட்சத்தைத் தாண்டுமெனில் (2010 நிலவரம்) அவர் செல்வவரி செலுத்தவேண்டும். முப்பது இலட்சத்துக்கு மேல் உள்ள தொகையில் ஒரு விழுக்காடு வரியாக செலுத்தப்படவேண்டும். இதன்மீது உபரி வரிகள் எதுவும் செலுத்தப்படவேண்டியதில்லை. தனிநபர்கள், ஒன்றுபட்ட இந்து குடும்ப நிறுவனங்கள் மற்றும் கம்பெனிகள் இந்த வரியைச்செலுத்த வேண்டும். பிரிவு 25 இன் கீழ் பதிவு பெற்ற நிறுவனங்கள் சொத்துவரி செலுத்த வேண்டியதில்லை. நிகர செல்வ மதிப்பு = மொத்த செல்வம் + செல்வத்துக்கு சமமாகக்கருதப்படுபவை-விலக்கு பெறும் செல்வம் -கடன்கள் நிகர செல்வத்தில் சேர்க்கப்பட்டிருக்கும் சொத்துக்களை வாங்குவதற்காக பெறப்பட்டுள்ள கடன்கள் மட்டுமே கழிக்கப்படும். மதிப்பீட்டு நாளன்று உள்ள கடன்களின் மதிப்பே கணக்கில் எடுத்துக்கொள்ளப்படும். இந்தியக்குடிமக்கள் வெளிநாடுகளில் வைத்திருக்கும் செல்வத்தின் மதிப்பும் கணக்கில் எடுத்துக்கொள்ளப்படும். வெளிநாட்டினரைப்பொருத்த வரையில் அவர்கள் இந்தியாவில் வைத்திருக்கும் செல்வம் மட்டுமே கணக்கில் எடுத்துக்கொள்ளப்படும்.
செல்வ வரியும் சொத்து வரியும் வேறுபட்டவை. வீடு ,கடை போன்ற அசையாச் சொத்துக்களின் மீது சொத்து வரி விதிக்கப்படுகிறது.நகை, வாகனம் போன்ற அசையும் சொத்துக்களின் மீது செல்வ வரி விதிக்கப்படுகிறது.செல்வ வரி, நடுவன் அரசுக்கு செலுத்தப்பட வேண்டும்.
பகுப்பு:வரிவிதிப்பு பகுப்பு:செல்வம்
நந்தியாகினி.
நந்தியாகினி  (Nandakini) என்பது, கங்கை நதியின்ஆறு முக்கிய கிளை நதிகளில் ஒன்றாகும். .   நந்த தேவி சரணாலயத்தில் உள்ள நந்த குண்டிக்கு கீழே உள்ள பனிப்பாறைகளில்  தோன்றுகிறது. நந்த்பயாகில் (870 மீ) உள்ள அலகானந்தாவுடன்  இணைகிறது, இது அக்னானந்தாவின் பஞ்ச் பிரார்த்தனை களில் ஒன்றாக கருதப்படுகிறது..
மேற்கோள்கள்
பகுப்பு:இந்தியா புவியியல் தொடர்பான குறுங்கட்டுரைகள் பகுப்பு:கங்கையின் துணை ஆறுகள்
அடையாளம் (மலையாளத் திரைப்படம்)
இது எஸ். என். சாமி திரைக்கதையில் கே. மது இயக்கிய மலையாளத் திரைப்படம். இது 1991 இல் வெளியானது. மம்மூட்டி, ரேகா, சோபனா, முரளி ஆகியோர் முக்கிய கதாப்பாத்திரங்களில் நடித்துள்ளனர்.
வெளி இணைப்புகள்
பகுப்பு:1991 மலையாளத் திரைப்படங்கள்
ஜஸ்வந்தநகர் சட்டமன்றத் தொகுதி
சான்றுகள்
பகுப்பு:உத்தரப் பிரதேச சட்டமன்றத் தொகுதிகள்
கால அளவியல்
கால அளவியல் (Horology) என்பது, நேரத்தை அளவிடும் கலை அல்லது அறிவியல் ஆகும். மணிக்கூடுகள், கைக்கடிகாரங்கள், சூரியக்கடிகாரங்கள், மணற்கடிகாரங்கள், நேரப்பதிவிகள், கடற்காலமானிகள், அணுக்கடிகாரங்கள் ஆகியவை அனைத்தும் காலத்தை அளக்கப் பயன்படும் கருவிகளுக்கு எடுத்துக்காட்டுக்கள். தற்காலப் பயன்பாட்டில் கால அளவியல் பொதுவாக எந்திர நேரம் அளக்கும் கருவிகள் பற்றியது ஆகும்.
கால அளவியலில் ஆர்வம் உள்ளவர்கள் கால அளவியலாளர்கள் எனப்படுவர். இச்சொல்லைத் தொழில்சார்ந்த வகையில் நேரம் அளக்கும் கருவிகளோடு தொடர்புள்ளவர்களும் (கைக்கடிகாரம் செய்வோர், மணிக்கூடு செய்வோர்), இவற்றின்மீது பொதுவான ஆர்வம் கொண்டோரும், அறிஞர்களும் பயன்படுத்துகின்றனர். கால அளவியலுக்கும், கால அளவியலாளர்களுக்கும், தொழில்சார்ந்தனவும், அறிவுசார்ந்தனவுமான ஏராளமான அமைப்புக்கள் உள்ளன.
பகுப்பு:கால அளவியல்
கக்கோட்டுதலை ஊராட்சி
கக்கோட்டுதலை ஊராட்சி (Kakkottuthalai Gram Panchayat), தமிழ்நாட்டின் கன்னியாகுமரி மாவட்டத்தில் உள்ள குருந்தன்கோடு வட்டாரத்தில் அமைந்துள்ளது. இந்த ஊராட்சி, குளச்சல் சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தைட்டனோசென் டைகார்பனைல்
தைட்டனோசென் டைகார்பனைல் (Titanocene dicarbonyl) என்பது (η5-C5H5)2Ti(CO)2 என்ற மூலக்கூற்று வாய்ப்பாடு கொண்ட ஒரு கரிமதைட்டானியம் சேர்மமாகும். பொதுவாக இச்சேர்மத்தை Cp2Ti(CO)2 என்ற சுருக்கக் குறியீட்டால் குறிப்பிடுவார்கள். ஐயுபிஏசி முறையில் இதை டைகார்பனைல்பிசு(சைக்ளோபெண்டாடையீனைல்)தைட்டானியம் என்ற பெயரால் அழைப்பர். இந்த மெட்டலோசென் வகைச் சேர்மம் அடர்த்தியான அரக்கு நிறத்தில் காற்று உணரி திண்மமாகக் காணப்படுகிறது. அலிபாட்டிக் மற்றும் அரோமாட்டிக் கரிம கரைப்பான்களில் கரைகிறது. சல்பாக்சைடுகளில் ஆக்சிசன் நீக்கியாகவும், அரோமாட்டிக் ஆல்டிகைடுகளையும் ஆல்டிகைடுகளயும் ஒடுக்கிப் பிணைக்கவும் இச்சேர்மம் பயன்படுத்தப்படுகிறது.
தைட்டனோசென் டைகுளோரைடுடன் மக்னீசியம் உலோகத்தை கார்பனோராக்சைடு வாயுச் சூழலில் வினைபுரியச் செய்து ஒடுக்கவினைக்கு உட்படுத்தினால் Cp2Ti(CO)2 சேர்மத்தைத் தயாரிக்கலாம்.
Cp2Ti(CO)2 மற்றும் Cp2TiCl2 இரண்டுமே சிர்க்கோனியம், ஆஃபினியம் சேர்மங்களுடன் தொடர்புடைய நான்முகிகளாகும்.
மேற்கோள்கள்
பகுப்பு:தைட்டனோசென்கள் பகுப்பு:கரிமதைட்டானியம் சேர்மங்கள்
கிரெயில் ஆய்வகம்
புவியீர்ப்பு மீட்சி மற்றும் உட்பக்க ஆய்வகம் (Gravity Recovery and Interior Laboratory, GRAIL) ஐக்கிய அமெரிக்காவின் நாசாவின் டிஸ்கவரி திட்டத்தின் கீழ் நிலவினைக் குறித்த அறிவியல் ஆய்வுத் திட்டமாகும். இது நிலவின் உயர்தர புவியீர்ப்பு புல வரைவைக் கொண்டு அதன் உள்ளக கட்டமைப்பை தீர்மானிக்கப் பயன்படுத்தும். ஒரே டெல்டா இரக விண்கல ஏவுபொறி மூலம் செப்டம்பர் 10, 2011 அன்று இரண்டு சிறிய விண்கலங்கள் கிரெயில் A மற்றும் கிரெயில் B விண்வெளியில் செலுத்தப்பட்டன. கிரெயில் ஏ ஏவப்பட்டதில் இருந்து ஒன்பதாவது நிமிடத்திலும் கிரெயில் B எட்டு நிமிடங்கள் கழித்தும் ஏறிபொறியிலிருந்து பிரிந்தன. தங்களுக்கான நிலவின் சுற்றுகையில் 24 மணி நேரங்கள் இடைவெளியில் சேர்ந்தன. முதல் துருவிக் கலம் திசம்பர் 31, 2011 அன்றும் இரண்டாவது சனவரி 1,2012 அன்றும் தங்களுக்கான சுற்றுப் பாதையில் வந்தடைந்தன.
வெளி இணைப்புக்கள்
பகுப்பு:விண்வெளித் தொலைநோக்கிகள் பகுப்பு:டிஸ்கவரி திட்டம்
அன்னா அக்சாருமோவா
இவ்விருவரும் 1970 களில் சோவியத் நாட்டில் அகதிகளாக மிகவும் பிரபலமாக இருந்தனர். இறுதியாக இவர்கள் 1986 ஆம் ஆண்டில் அமெரிக்காவில் குடியேற அனுமதிக்கப்பட்டனர். 1976 ஆம் ஆண்டு உருசிய பெண்கள் சாம்பியன் பட்டப் போட்டியில் அக்சாருமோவா வெற்றி பெற்றார். 1987 இல் அமெரிக்காவில் நடைபெற்ற அமெரிக்கப் பெண்கள் சதுரங்க சாம்பியன் பட்டப் போட்டியிலும் இவர் வெற்றி பெற்றார்.
1988, 1990, 1996 ஆம் ஆண்டுகளில் நடைபெற்ற சதுரங்க ஒலிம்பியாடு போட்டிகளில் இவர் அமெரிக்காவின் சார்பாக பங்கு பெற்று விளையாடினார்.
1989 ஆம் ஆண்டில் அன்னா அக்சாருமோவாவின் எலோ தரப்புள்ளிகள் 2400 ஆக இருந்தது. இதுவே இவரது அதிகபட்ச புள்ளிகளும் ஆகும்.
வெளி இணைப்புகள்
பகுப்பு:1957 பிறப்புகள் பகுப்பு:வாழும் நபர்கள் பகுப்பு:சதுரங்க கிராண்டு மாசுட்டர்கள் பகுப்பு:அமெரிக்கர்கள் பகுப்பு:உருசிய சதுரங்க வீரர்கள்
பெரிய காளை
வலது|thumb|300x300px| 1993, பெரிய காளை பெரிய காளை (Big Bull) என்பது ஆத்திரேலியாவின் நியூ சவுத் வேல்ஸ் மாகாணத்தின் வாசோபி அருகே அமைந்துள்ள மிகப்பெரிய (14 மீட்டர் × 21 மீட்டர்) ஹால்ஸ்டீன் காளை மாட்டு பைஞ்சுதை மாதிரியாகும். இதன் தரை தளத்தில் பரிசுக் கடை ஒன்றும் மாட்டிறைச்சி காட்சியும் இருந்தது.
இது பசிபிக் நெடுஞ்சாலை மற்றும் வாச்ப்பிக்கு இடையில் ஆக்சுலே நெடுஞ்சாலையில் அமைந்துள்ளது. அக்டோபர் 2007-ல் பெரிய காளை அமைப்பு சேதமானது.
வெளி இணைப்புகள்
பகுப்பு:விலங்குகள் பகுப்பு:ஆத்திரேலியா
காம்லே மாவட்டம்
காம்லே மாவட்டம் (Kamle district, also Khemle), இந்திய நாட்டின் வடகிழக்கின் ஏழு சகோதரி மாநிலங்களில் ஒன்றான அருணாசலப் பிரதேசத்தின் 21-வது மாவட்டம் ஆகும். இம்மாவட்டத்தின் நிர்வாகத் தலைமையிட நகரம் ராகா ஆகும்.
மேல் சுபன்சிரி மாவட்டம் மற்றும் கீழ் சுபன்சிரி மாவட்டங்களின் மூன்று வருவாய் வட்டங்களைக் இம்மாவட்டம் அக்டோபர் 2017ல்  துவக்கப்பட்டது.
வெளி இணைப்புகள்
பகுப்பு:அருணாசலப் பிரதேச மாவட்டங்கள்
டயானா ஹேடன்
டயானா ஹேடன் (பிறப்பு 1 மே 1973) என்பவர் இந்திய நடிகை, வடிவழகி மற்றும் 1997 ஆம் ஆண்டின் உலக அழகிப் போட்டியின் வாகையாளர் ஆவார். உலக அழகி பட்டத்தை வென்ற மூன்றாவது இந்திய பெண் இவராவார். போட்டியின் போது அவர் மூன்று துணைப் பட்டங்களை வென்றார். 2008 ஆம் ஆண்டில், பிக் பாஸ் என்ற ரியாலிட்டி நிகழ்ச்சியின் பிரபல போட்டியாளராக பங்கேற்றார்.
ஆரம்பகால வாழ்க்கை
டயானா இந்தியாவின் தெலுங்கானாவின் ஐதராபாத்தில் ஆங்கிலோ-இந்திய கிறிஸ்தவ குடும்பத்தில் பிறந்தார். அவர் செகந்திராபாத்தில் உள்ள செயின்ட் ஆன் உயர்நிலைப் பள்ளியில் பயின்றார்.
அவர் மாதிரி அழகி பணியை தொடங்குவதற்கு முன்பு என்கோர் என்ற நிகழ்வு மேலாண்மை நிறுவனத்தில் பணிபுரிந்தார். பின்னர் அவர் பி.எம்.ஜி கிரெசெண்டோவில் மக்கள் தொடர்பு அதிகாரியாக பணியாற்றினார். அங்கு பாடகர்களான அனெய்டா மற்றும் மெஹ்னாஸ் ஹூசைன் ஆகியோரின் வாழ்க்கையை நிர்வகிக்க உதவினார்.
அழகிப் போட்டி அணிவகுப்புகள்
ஹேடனின் பணி வாழ்கையை 23 வயதில் தொடங்கினார். நண்பர் ஒருவர் ஃபெமினா மிஸ் இந்தியாவில் நுழைய பரிந்துரைத்தார். பின்னர் அவர் 1997 ஆம் ஆண்டின் ஃபெமினா மிஸ் இந்தியா போட்டிக்கு தேர்வு செய்யப்பட்டார். அவர் இரண்டாம் இடத்தைப் பிடித்து இந்திய உலக அழகி என்ற பட்டத்தைப் பெற்றார். சீஷெல்ஸின் பாய் லாசரேவில் நடைப்பெற்ற உலக அழகி போட்டியின் 47 வது பதிப்பில் அவர் இந்தியாவைப் பிரதிநிதித்துவப்படுத்தினார். மொத்தம் 86 பிரதிநிதிகள் தலைப்புக்காக போட்டியிட்டனர். நிகழ்வின் முடிவில் ஹேடன் 1997 உலக அழகியாக முடிசூட்டப்பட்டார். உலக அழகி போட்டியின் போது அவர் " உலக அழகி - ஆசியா மற்றும் ஓசியானியா " என முடிசூட்டப்பட்டார். மேலும் ஹேடன் புகைப்பட அழகி மற்றும் நீச்சலுடை அழகி ஆகிய பட்டங்களை வென்றார். போட்டியின் போது மூன்று துணை பட்டங்களை வென்ற ஒரே உலக அழகி ஹேடன் ஆவார். 1966 ஆம் ஆண்டில் ரீட்டா ஃபாரியா மற்றும் 1994 ஆம் ஆண்டில் ஐஸ்வர்யா ராய் ஆகியோருக்குப் பிறகு, உலக அழகி போட்டியை வென்ற மூன்றாவது இந்திய பெண் இவர் ஆவார்.
உலக அழகி பட்டம் வென்ற பின்னர் இந்தியாவில் எல்'ஓரியல், கோல்கேட் மற்றும் சோபார்ட் ஆகிய நிறுவனங்களை ஆதரிக்க கையெழுத்திட்டார். இவர் சிறுவர் உரிமைகளும் நீங்களும் (CRY ), க்ரீன்பீஸ், பெட்டா மற்றும் ஸ்பாஸ்டிக் சொசைட்டி ஆஃப் இந்தியா உள்ளிட்ட பல்வேறு தொண்டு நிறுவனங்களுடன் தொடர்புடையவர். புற்றுநோய் மற்றும் எச்.ஐ.வி / எய்ட்ஸ் பற்றிய விழிப்புணர்வை ஏற்படுத்த செயற்பட்டார்.
உலக அழகி அமைப்பின் உலகளாவிய பிரதிநிதியாக இருந்த பின் ஹேடன் லண்டனுக்குச் சென்று ராயல் அகாடமி ஆஃப் டிராமாடிக் ஆர்ட்டில் நடிப்புக் கலையை பயின்றார். அவர் லண்டன் டிராமா ஸ்டுடியோவிலும் படித்தார். அங்கு அவர் ஷேக்ஸ்பியரின் படைப்புக்களில் கவனம் செலுத்தி கலைக்கூடத்தின் சிறந்த நடிகைக்கான பரிந்துரையைப் பெற்றார். 2001 ஆம் ஆண்டில், தென்னாப்பிரிக்காவில் சேக்ஸ்பியரின் ஓதெல்லோ திரைப்பட பதிப்பில் திரைக்கு அறிமுகமானார். 2001 மற்றும் 2002 ஆம் ஆண்டுகளில் லெபனானில் மிஸ் ஐரோப்பா என்ற நிகழ்ச்சியை இரண்டு முறை தொகுத்து வழங்கினார். தற்போது விமானப் பணியாளர்கள் பயிற்சித் திட்டங்களுக்கான விரிவுரையாளராக பணியாற்றுகிறார்.
2008 ஆம் ஆண்டில் இந்திய தொலைக்காட்சி நிகழ்ச்சியான பிக் பாஸின் இரண்டாவது சீசனில் டயானா ஹேடன் பங்கேற்றார். 13 வது வாரத்தில் அவர் பிக் பாஸ்ஸில் இருந்து வெளியேற்றப்பட்டார்.
சான்றுகள்
பகுப்பு:இந்திய நடிகைகள் பகுப்பு:வாழும் நபர்கள் பகுப்பு:உலக அழகி
குவோ கான்
குவோ கான் (, கி. பி. 1217–1277) என்பவர் ஆன் சீன வழிவந்த ஒரு பிரபலமான தளபதி ஆவார். இவர் மங்கோலிய கான்களிடம், அவர்கள் மேற்கு பகுதி மற்றும் சீனாவை வென்ற போதிலும் கூட பணியாற்றினார். இவர் பரம்பரையான சீன தளபதிகளின் வழி வந்தவர் ஆவார். இவரது தந்தை மற்றும் தாத்தா ஆகிய இருவருமே கானிடம் பணியாற்றினார். அதேநேரத்தில் இவரது முன்னோரான குவோ சியி சீனாவின் தாங் அரசமரபில் பணியாற்றிய ஒரு பிரபலமான தளபதி ஆவார்.
உசாத்துணை
பகுப்பு:மங்கோலியத் தளபதிகள் பகுப்பு:1277 இறப்புகள்
ஹைதர்கர் சட்டமன்றத் தொகுதி
ஹைதர்கர் சட்டமன்றத் தொகுதி, உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது பாராபங்கி மக்களவைத் தொகுதிக்கு உட்பட்டது.
சான்றுகள்
பகுப்பு:உத்தரப் பிரதேச சட்டமன்றத் தொகுதிகள் பகுப்பு:பாராபங்கி மாவட்டம்
குக்குடேசுவரர் கோவில்
குக்குடேசுவரர் கோவில் என்பது இந்தியாவின் ஆந்திரப் பிரதேசத்தின் கிழக்கு கோதாவரி மாவட்டத்தில் உள்ள பிதாபுரம் நகரில் உள்ள ஒரு இந்து சமய கோவிலாகும். சைவ மற்றும் சாக்த இந்து சமய மரபுகள் இரண்டிலும் இக்கோவில் முதன்மையானதாகத் திகழ்கிறது. இது பதினெட்டு மகா சக்தி பீடங்களுள் ஒன்றாகும். கோவிலின் மூலவர் குக்குடேஸ்வரர். இங்கு சிவபெருமான் ஒரு சேவல் வடிவில் அவரது மனைவி ராஜராஜேஸ்வரி தேவியுடன் இக்கோவிலில் குடிகொண்டுள்ளார்.
அமைவிடம்
காக்கிநாடாவிலிருந்து, 16 கி.மீ. (9.9 மை) தொலைவிலும், ராஜமுந்திரியிலிருந்து 65 கிமீ (40 மை) தொலைவிலும் விசாகப்பட்டினத்திலிருந்து 140 கிமீ (87 மை) தொலைவிலும் .இக்கோவில் அமைந்துள்ளது.
கோவில்
குகுடேசுவரர் சுவாமி ஸ்படிக லிங்கத்துடன் சுயம்புவாக கருவறையில் எழுந்தருளியிருக்கிறார். இந்தக் கோவில் இங்குள்ள ஒற்றைக்கல் நந்திக்கும் (தெலுங்கில் ஏக சிலா நந்தி ) புகழ் பெற்றது.
திருவிழாக்கள்
மகா சிவராத்திரி, நவராத்திரி, கார்த்திகை மாத விழா ஆகியன இக்கோவிலில் கொண்டாடப்படும் முக்கிய திருவிழாக்கள் ஆகும். குக்குடேசுவரர் கோவிலில் ஆண்டுதோறும் மகாபகுள ஏகாதசி என்ற பெயரில் திருவிழா கொண்டாடப்படுகிறது.
மேற்கோள்கள்
பகுப்பு:ஆந்திராவில் உள்ள சிவன் கோயில்கள் பகுப்பு:Coordinates on Wikidata
அலோர் ஸ்டார் (மக்களவை தொகுதி)
அலோர் ஸ்டார் மக்களவை தொகுதி (மலாய்: Kawasan Persekutuan Alor Setar; ஆங்கிலம்: Alor Setar Federal Constituency; சீனம்: 亚罗士打联邦选区) என்பது மலேசியா, கெடா மாநிலத்தில், கோத்தா ஸ்டார் மாவட்டம் (Kota Setar District) மாவட்டத்தில் அமைந்துள்ள ஒரு மக்களவை தொகுதி (P009) ஆகும்.
அலோர் ஸ்டார் மக்களவை தொகுதி 1955-ஆம் ஆண்டில் உருவாக்கப்பட்டது. அதே 1955-ஆம் ஆண்டில் இருந்து மலேசிய நாடாளுமன்றத்தில் பிரதிநிதிக்கப் படுகிறது. 31 அக்டோபர் 2022-இல் வெளியிடப்பட்ட மத்திய அரசிதழின் படி (Federal Gazette issued on 31 October 2022), அலோர் ஸ்டார் தொகுதி 52 தேர்தல் வட்டாரங்களாக (Polling Districts) பிரிக்கப்பட்டு உள்ளது.
கோத்தா ஸ்டார் மாவட்டம்
கோத்தா ஸ்டார் மாவட்டம் (Kota Setar District) கெடா மாநிலத்தில் உள்ள ஒரு மாவட்டம். கெடா மாநிலத்தின் தலைநகரமான அலோர் ஸ்டார் இந்த மாவட்டத்தில் தான் அமைந்துள்ளது. கெடா மாநிலத்தின் வடமேற்குப் பகுதியில், பினாங்கின் தலைநகரான ஜார்ஜ் டவுன் நகருக்கு வடமேற்கே 116 கி.மீ. தொலைவில், தாய்லாந்து எல்லைக்கு அருகில் அலோர் ஸ்டார் உள்ளது.
கோத்தா ஸ்டார் மாவட்டத்தின் வடக்கில் குபாங் பாசு மாவட்டம்; கிழக்கில் பொக்கோ சேனா மாவட்டம்; தென்கிழக்கில் பெண்டாங் மாவட்டம்; தெற்கில் யான் மாவட்டம்; மேற்கில் மலாக்கா நீரிணை ஆகியவை எல்லைகளாக உள்ளன.